## Program pomoćničkog ispita za zanimanje mehaničar poljoprivredne mehanizacije

### NN 5/2004 (15.1.2004.), Program pomoćničkog ispita za zanimanje mehaničar poljoprivredne mehanizacije

# ministarstvo za obrt, malo i srednje poduzetništvo

**192**

Na temelju stavka 4. članka 53. Zakona o obrtu (Narodne novine,
br. 49/03) , ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE MEHANIČAR POLJOPRIVREDNIH STROJEVA

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje mehaničar poljoprivrednih strojeva (Narodne novine, br. 86/ 96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. održavanje poljoprivrednih strojeva, aparata i ostalih uređaja za poljoprivredu, šumarstvo, vrtlarstvo i graditeljstvo te njihovih sklopova i sustava kao i  motora s unutarnjim izgaranjem i sustava prijenosa snage;
2. opremanje vozila, strojeva, aparata i uređaja za poljoprivredu, šumarstvo dodatnom opremom i priborom;
3. djelomično održavanje karoserija, okvira i njihova zaštita od korozije;
4. održavanje električnih uređaja te regulacijskih i upravljačkih uređaja na vozilima poljoprivredne mehanizacije;
5. ispitivanje motora s unutarnjim izgaranjem, kočnih (kočionih) uređaja, sustava paljenja i uređaja za pročišćavanje ispušnih plinova na vozilima poljoprivredne mehanizacije i ostalim uređajima za poljoprivredu, šumarstvo, graditeljstvo i komunalije;
6. ispitivanje, traženje grešaka, montaža,  demontaža i namještanje mehaničkih, hidrauličkih,  električnih i elektroničkih sklopova i sustava;
7. djelomična izrada  pojedinih  dijelova vozila, strojeva, aparata i uređaja za poljoprivredu, šumarstvo, vrtlarstvo, graditeljstvo i komunalije;
8. opremanje vozila, strojeva, aparata i uređaja za poljoprivredu, šumarstvo, vrtlarstvo, graditeljstvo i komunalije dodatnom opremom i priborom.

Ispitanik mora u zadanom roku primjereno pomoćničkom statusu izraditi uradak i obaviti radnu probu.
Ispitna komisija na temelju dolje navedenih uradaka i radnih proba zadaje
ispitaniku jedan do tri uratka i jednu do tri radne probe. Ispitna komisija
može i samostalno predložiti uratke i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Generalno uređenje motora - četverotaktnih i dvotaktnih | Kandidat mora znati  izabrati alate, izvesti postupak demontaže motora, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada motora |
| Uređenje transmisije | Kandidat mora znati izabrati alate, izvesti postupak demontaže transmisije, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada transmisije |
| Generalno uređenje upravljačkog sustava vozila | Kandidat mora znati izabrati alate, izvesti postupak demontaže upravljačkog sustava, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada upravljačkog mehanizma |
| Generalno uređenje sustava za kočenje vozila | Kandidat mora znati izabrati alate, izvesti postupak demontaže sustava za kočenje, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada sustava za kočenje |
| Demontaža i montaža dijelova, skupina i sustava na vozilima, strojevima, aparatima i uređajima za poljoprivredu, šumarstvo, vrtlarstvo, graditeljstvo i komunalije | Kandidat mora znati izabrati alate, izvesti postupak demontaže, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada sustava |
| Stavljanje u pogon dijelova, skupina i sustava na vozilima, strojevima, aparatima i uređajima za poljoprivredu, šumarstvo, vrtlarstvo, graditeljstvo i komunalije | Kandidat mora znati izabrati alate, izvesti postupak stavljanja u pogon dijelova, skupina ili sustava, te nakon stavljanja u pogon izvršiti kontrolu i ispitivanje rada sustava |

RADNA PROBA

|  |  |
| --- | --- |
| Vrsta radne probe | Opis radne probe |
| Namještanje kuta paljenja | Kandidat mora znati izabrati alate i pribor za namještanje kuta paljenja i podesiti kut paljenja |
| Utvrđivanje kvara | Kandidat mora znati u određenom vremenu utvrditi kvar  i procijeniti isplativost popravka |
| Održavanje vozila, strojeva, aparata i uređaja za poljoprivredu, šumarstvo, vrtlarstvo, graditeljstvo i komunalije | Kandidat mora znati koristeći servisnu  knjižicu izvršiti servis određenog vozila, stroja, aparata i uređaja |
| Ispitivanje, prilagođivanje i priključivanje mehaničkih hidrauličkih, pneumatskih, električnih i elektroničkih sustava i uređaja | Kandidat mora znati izabrati alate i pribor za ispitivanje, namještanje i priključivanje, odrediti postupak ispitivanja pojedinog sustava, izvršiti ispitivanje i otkloniti uzroke nastanka kvara |
| Ispitivanje električnih priključaka | Kandidat mora znati izabrati alate i pribor za ispitivanje, odrediti postupak ispitivanja pojedinog sustava, izvršiti ispitivanje i otkloniti uzroke nastanka kvara |

Pri izradi praktične zadaće ispitanik (naučnik) mora se pridržavati propisanih
mjera zaštite na radu i zaštite okoliša te ostalih uvjeta koje odredi ispitna
komisija.

Ispitanik mora ispitnoj komisiji priložiti mapu praktičnog dijela
naukovanja za sve godine obrazovanja iz koje je vidljivo da je uspješno svladao
ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

NASTAVNI PREDMET

*Tehnologija zanimanja*

1. Sigurnost na radu, zaštita okoliša i racionalno trošenje energije
2. Tehnički materijali
3. Radni postupci

*Tehnolo**ške* *vje**žbe*

1. Tehničko crtanje, skice, tablice i dijagrami, radni i završni planovi, norme
2. Tehnički podaci, pogonske vrijednosti i propisi
3. Postupci kod montaže, ispitivanja funkcija i stavljanja u pogon uređaja i sustava

#### Stručni račun

1. Temelji matematike
2. Dužina, kut, površina, volumen
3. Masa, sila, zakretni moment, brzina, broj okretaja, ubrzanje
4. Rad, učinak, stupanj djelovanja
5. Vrijeme dovršenja, radno vrijeme, nagrade i materijal

## OCJENJIVAČKI LIST

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Kako je naučnik pripremio tehničko- tehnološku dokumentaciju | 0 – 10 |
| Priprema radnog mjesta i red  u radionici | 0 – 10 |
| Izbor postupaka, pribora, alata i materijala na osnovi tehničke dokumentacije | 0 – 10 |
| Izvođenje postupaka zadanog uratka | 0 – 30 |
| Način rukovanja alatima i priborom | 0 – 15 |
| Brzina i spretnost te vrijeme izrade uratka | 0 –15 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Mjerenja i ispitivanja gotovih uradaka | 0 – 10 |
| Mjere zaštite na radu | 0 – 10 |
| Završni izgled uratka | 0 –10 |
| UKUPNO BODOVA | 140 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a
sastoji se od pitanja i zadaća koje postavlja ispitna komisija. Za zanimanja za
koja postoji katalog ispitnih pitanja i zadataka za pomoćničke
ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz kojih
naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-52  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-192